 «Instruks» for regionalt utvalg i NVBF

Dette dokumentet er ment for de regionale valgkomiteer som i tiden frem til regionale ting/valgmøter skal finne de rette kandidater som skal være med på å løfte NVBF videre.

Det er laget «instrukser» for alle utvalg, samt vedtekter for Regionalt styre.

Regionale utvalg – Idrettsutvikling

De regionale utvalgene vil være Avdeling Idrettsutvikling sine forlengede armer og frivillige ressurs ut i regionene. Det er derfor viktig at utvalget til enhver tid har god informasjon om alle muligheter som finnes for klubbene.

**Utvalget skal bidra som en frivillig ressurs og samarbeide med NVBFs avdeling for Idrettsutvikling på viktige tema og områder slik som:**

\* Skole

\* Minivolley

\* Teenvolley

\* Paravolley

\* Utviklingsmidler

\* Aktivitetstilbud

\* Strategi (aktivitetsstrategi)

\* Igangsetting av aktivitet, lavterskel aktivitet

NVBFs avdeling for Idrettsutvikling jobber etter et definert årshjul med tiltaksplaner, igangsetting og strategiplaner, for å få klubbene til å bli en ressurs for aktivitetsskaping.

Avdelingen vil jobbe tett med utvalgene for å gjøre gode beslutninger og avklare oppgaver og fremdrift.

**Til den aktuelle ressurspersonen**

**Ansvarsoppgavene dine, i samarbeid med avdelingen, vil være**

* Kontakte klubber og veilede dem i oppstart av nybegynnergrupper i volleyball/sandvolleyball.
* Kontakt med klubber som skal arrangere minivolleyball og teen-turneringer. Bistå ressurspersoner i klubbene med kunnskap og veiledning slik at de klarer oppgavene.
* Informere om utviklingsmidler. Være pådriver for å hjelpe klubbene til videre utvikling ved å være tilgjengelig og å inneha kunnskap om støtteordningene som finnes.
* Bidra inn i avd. Idrettsutvikling med dine erfaringer og ideer til videre utvikling. Gi avdelingen kunnskap om status i klubbene. Hvor trykker skoen, hva er behovet, hvilke ønsker har klubbene for aktiviteter og tilbud.
* Være med på å utvikle og være nytenkende i forhold til rekruttering, organisering og tilrettelegging for volleyball i barne- og ungdomsalder.

**Som en tillitsvalgt vil du:**

* Delta på skypemøte omtrent hver 6-8 uke (kveldstid) og utføre avtalte ansvarsoppgaver, 2 av disse møtene skal være felles med Idrettsutviklingsutvalg fra andre regioner.
* Delta på 1-2 møter for alle de regionale utvalgene i forbindelse med et av NVBFs arrangementer. Da er reise, opphold (og evt. billetter til arrangementet) dekket.
* Bli kontaktet av klubber som har spørsmål knyttet til søknad om utstyr og midler.

**Hvem er du?**

“Passion” for volleyball og barne- og ungdomsidrett.

Engasjert i din region, men også i volleyball som helhet i hele Norge.

Fremoverlent og oppsøkende.

Har et ønske om å skape utvikling.

**Støttespillere:**

\* Avdeling Idrettsutvikling.

\* Idrettsutvikling Utvalgene i de andre regioner.  
\* Ressurspersoner i klubbene.

**Hva kan vi tilby:**

* Påvirkningskraft i arbeidet med kompetanseheving i din region.
* Møteplasser for alle de regionale Idrettsutviklings-utvalgene i Norge.
* Bli kjent med NVBF, Forbundsstyret og administrasjonen.
* Få nye volleyballvenner.
* Attest, dokumentasjon og referanse på ditt bidrag som kan brukes på CV.
* Delta gratis på alle kurs i egen region.
* Ekstra oppfølging nasjonalt for alle under 26 år, inkludert kurs og møteplasser.
* Gratis genser til bruk som ambassadør på turneringer, møteplasser.